
Zaštićena oznaka porijekla Riječka nahija

	Datum prijema (DD/MM/GGGG) (popunjava nadležna institucija)
	

	Broj stranica (max. 5 uključujući ovu stranicu)
	4 (četiri)

	Jezik na kojem se podnosi zahtjev* 
	crnogorski

	Djelovodni broj (popunjava nadležna institucija)
	

	
	

	Podnosilac Zahtjeva
	

	Ime fizičkog lica ili naziv pravnog lica 
	Udruženje vinogradara i vinara Riječke nahije

	Puna adresa (naziv ulice i broj, mjesto/grad i poštanski broj, država)
	Cetinje, Dobrsko selo bb

	Pravni status, veličina i sastav (u slučaju pravnog lica)
	NVO

	Državljanstvo*
	

	Telefon, faks, e-mail 
	Tel.: ++382 67 250 888

	
	

	Posrednik*
	

	Država*
	Crna Gora

	Nadležno kontrolno tijelo* 
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu

	Puna adresa (naziv ulice i broj, mjesto/grad i poštanski broj, država)*
	Rimski trg br. 46
81000 Podgorica
Crna Gora

	Telefon, faks, e-mail* 
	Tel. +382 20 234 105

	Naziv oznake za registraciju 
	Riječka nahija

	Vrsta oznake 
	oznaka porijekla* 
	Zaštićena oznaka porijekla

	
	geografska oznaka*
	

	Tradicionalni izraz koji se navodi uz naziv oznake porijekla ili geografske oznake
	

	
	

	Vrsta proizvoda od grožđa
	vino

	
	

	Opis proizvoda (analitička i organoleptička svojstva i sortni sastav) 
Opis glavnih tipova vina prema boji
Crvena vina
Crvena vina ovog područja uglavnom odlikuje duboka, intenzivna boja, koja se kreće od tamnocrvenih do ljubičasto-crvenih nijansi, što je odraz visokog sadržaja antocijana. Pretežno su vina punog tijela, sa umjerenim do visokim sadržajem alkohola, uravnoteženom kiselošću i povišenim sadržajem ekstrakta, koji doprinose njihovoj koncentraciji i strukturi. Aromatskim profilom dominiraju note zrelog i suvog tamnog voća, naročito trešnje, suve šljive, kupine i borovnice, često praćene cvjetnim nijansama poput ljubičice, suptilnim biljnim tonovima i povremenim nagovještajima vanile. Na nepcu su ova vina uglavnom bogata, harmonična i dobro strukturirana, sa taninima koji, u zavisnosti od stila, mogu biti izraženi i čvrsti ili zaobljeni i meki. Uglavnom pokazuju dobru postojanost aroma i srednje dug do dug završetak, dok mnoga imaju značajan potencijal za odležavanje, pri čemu vremenom razvijaju veću kompleksnost i mekše tanine.
Bijela vina
Bijela vina odlikuju se kristalno bistrom pojavom i svijetlozlatnožutom bojom sa nježnim zelenkastim refleksima. Karakterišu ih umjeren sadržaj alkohola, svježa kiselost i uravnotežena struktura, koji doprinose njihovoj eleganciji i pitkosti. Aromatski profil zasniva se na zrelom koštičavom i jabučastom voću, naročito breskvi, kruški i dinji, upotpunjenom nježnim cvjetnim notama. Na nepcu su ova vina svježa, ali punog ukusa, pružajući harmoničan balans između voćnog karaktera, kiselosti i sortnosti. Uglavnom su elegantna, osvježavajuća i izražavaju karakteristična svojstva bijelih sorti grožđa ovog područja.

	Posebni enološki postupci (neobavezno)
	

	Razgraničenje geografskog proizvodnog područja 
Ovaj subregion obuhvata 18 katastarskih opština na teritoriji prijestonice Cetinje. To su: Bobija, Ceklin, Čukovići, Đinovići, Dobrsko Selo, Dodoši, Drušići, Građani, Ljubotinj I, Ljubotinj II, Meterizi, Mihailovići, Prevlaka, Riječani, Rijeka Crnojevića, Rvaši, Štitari i Žabljak Crnojevića.
Subregion obuhvata i ostrva na Skadarskom jezeru koja pripadaju teritoriji prijestonice Cetinje, kao i pet vinogradarskih oaza.  Vinogradarska oaza Žabljak Crnojevića  – Skadarsko jezero, koja se nalazi na lijevoj obali rijeke Šegrtnice i izvorištu rijeke Male Morače. Vinogradarska oaza Kosijeri u KO Đinovići. Smještena je između područja Ilinska strana na istoku, Bučalica na jugu i Osoje na zapadu. Vinogradarska oaza Štitari - jug obuhvata manju obradivu površinu u plodnoj depresiji zapadno od naselja Štitari i Miogošt. Vinogradarska oaza Štitari – sjever (Grabovi Do) nalazi se u KO Štitari u plodnoj depresiji sjeverozapadno od naselja Štitari, zapadno od područja Grabova glava i jugozapadno od područja Grabove kose. 

	Maksimalni prinos po hektaru
U subregionu Riječka nahija, maksimalno opterećenje čokota u komercijalnim vinogradima namijenjenim za proizvodnju vina sa oznakom porijekla kreće se od 2 do 3,5 kg po čokotu, u zavisnosti od sorte i gustine sadnje, pri čemu ukupni prinos ne smije prelaziti 14.000 kg/ha.
U izuzetno povoljnim godinama prinos se može povećati za dodatnih 0,5 kg po čokotu, pod uslovom da to ne dovede do promjene kvaliteta grožđa, kao ni kvaliteta i karakteristika vina datog područja u odnosu na prosječne vrijednosti.

	Glavne sorte vinove loze upotrijebljene u proizvodnji
Vranac, Kratošija, Krstač, Chardonnay, Merlot, Malvazija, Smederevka i Crna Tamjanika.

	Povezanost s geografskim područjem (opisati poseban kvalitet  proizvoda, ugled i dr. karakt. koje se mogu  pripisati tom geog. porijeklu)
Uzročno-posljedična povezanost: Istorija
Istorija crnogarskog vinarstva datira iz predrimskog perioda. U vrijeme Ilirske države na prostoru današnje Crne Gore, vinogradi su bili zastupljeni u dolini Skadarskog jezera. Riječka nahija je vinogradarski kraj sa veoma dugom tradicijom. Slovensko stanovništvo nastavilo je da se bavi uzgojem vinove loze. Istorijski, kao i danas, proizvodnja vina često je predstavljala osnovni izvor egzistencije seoskih domaćinstava. Uprkos nepovoljnim ratnim događajima u novijoj istoriji, vinarstvo se tokom posljednjeg vijeka kontinuirano njegovalo i razvijalo.
U zadruzi Drušići odvijala se zajednička proizvodnja vina, a kasnije su, izgradnjom i unapređenjem privatnih kapaciteta za preradu, vinari pojedinačno primjenjivali enološka znanja, svjetske trendove i tradicionalne vrijednosti u cilju unapređenja kvaliteta vina.
Uzročno-posljedična povezanost: Klima
Budući da se subregion Riječka nahija dijelom nalazi uz obalu Skadarskog jezera, ova vodena površina utiče na mikroklimu područja, prvenstveno u priobalnoj zoni. Pored toga što doprinosi atraktivnosti ovog vinogradarskog područja i utiče na klimatske parametre, Skadarsko jezero, usljed refleksije sunčeve svjetlosti sa svoje prostrane vodene površine, značajno utiče na kvalitet grožđa i vina sa ovog područja.
Ovo vinogradarsko područje ima umjereno blage zime. Uopšteno, subregion Riječka nahija ima optimalne prosječne temperature vazduha za cvjetanje, rast lastara, formiranje pupoljaka i sazrijevanje grožđa. U najvećem dijelu subregiona preovlađuje srednja godišnja temperatura vazduha u rasponu od 12°C do 16°C. Prosječne minimalne temperature vazduha u decembru, januaru i februaru na ovom području uglavnom se kreću od -1°C do 1°C, tako da ne postoji rizik od izmrzavanja lastara i i višegodišnjih djelova čokota čak ni u januaru, najhladnijem mjesecu. Srednja godišnja minimalna temperatura vazduha opada od jugoistoka prema sjeverozapadu i kreće se: u centralnim djelovima od 8–10°C, u zapadnim od 6–8°C, a u sjeverozapadnim od 4–6°C. Prosječan datum posljednjeg mraza na kraju hladnog perioda (LAST_FROST) je 84. dan, dok je prosječan datum prvog mraza na početku hladnog perioda (FIRST_FROST) 308. dan od početka kalendarske godine. Ovi podaci ukazuju na to da u ovom vinogradarskom području ne postoji značajan rizik od kasnih proljećnih, odnosno ranih jesenjih mrazeva. Na osnovu podataka o broju dana tokom vegetacionog perioda sa prosječnim maksimalnim temperaturama (Tx) jednakim ili višim od 35 °C, subregion Riječka nahija se generalno može okarakterisati kao vinogradarsko područje sa povremenim lokalizovanim pojavama ekstremno visokih temperatura, koje mogu smanjiti asimilaciju ugljen-dioksida, usporiti fotosintezu i povećati potrošnju asimilata usljed intenzivnijeg disanja biljke. Međutim, umjeren broj dana sa izuzetno visokim prosječnim maksimalnim temperaturama ukazuje na to da ne postoji značajan rizik od zastoja u porastu i razvoju vinove loze ili smanjenja prinosa grožđa.
Subregion Riječka nahija ima izmijenjeni mediteranski režim padavina, sa neravnomjernom raspodjelom tokom godine, pri čemu su padavine u zimskim mjesecima nekoliko puta veće nego tokom ljeta. Najmanja prosječna mjesečna količina padavina je u julu i iznosi 44,6mm, dok je najveća u decembru i iznosi 541,7mm. Količina padavina povećava se od jugoistoka prema sjeverozapadu, odnosno od obale Skadarskog jezera prema višim predjelima. Prosječna količina padavina u septembru u ovom subregionu iznosi 220,3 mm. Uz obalu Skadarskog jezera, u istočnim i jugoistočnim djelovima, iznosi 150–200mm, dok u sjevernim i zapadnim djelovima iznosi 200–300mm. Prosječna količina padavina tokom vegetacionog perioda u istočnom dijelu subregiona iznosi 800–1.000mm, u centralnom dijelu iznosi 1.000–1.200mm, dok je  najviša u zapadnom dijelu subregiona 1.200–1.500mm. Najmanja godišnja količina padavina je u istočnom dijelu subregiona i iznosi 2.000–2.500mm, dok zapadni dio prima najveću količinu padavina od 3.000–4.000mm.
Srednja relativna vlažnost vazduha u Riječkoj nahiji nalazi se u optimalnom rasponu i uglavnom je povoljna u period porasta i sazrijevanja grožđa. Na godišnjem nivou relativna vlažnost u nižim predjelima iznosi oko 70%, dok u višim predjelima dostiže do 75%.
Subregion ima dovoljno sunčeve svjetlosti neophodne za odvijanje fotosinteze u listovima vinove loze. Prosječno godišnje trajanje sijanja Sunca iznosi 2.200–2.400 sati, što obezbjeđuje svjetlosne uslove za normalan rast vinove loze, cvjetanje, oplodnju, sazrijevanje grožđa odgovarajućeg kvaliteta i dobru rodnost pupoljaka.
Dominantni tip zemljišta, rendzina glinovite teksture, u kombinaciji sa više od 1.200mm padavina tokom vegetacionog perioda i više od 3.000mm godišnje, kao i visokim indeksom suše (DI) većim od 150mm (humidna klima), ukazuje na povoljan potencijal raspoloživosti vode u ovom području. Međutim, specifična raspodjela padavina, u pogledu vremena i intenziteta, naročito u kombinaciji s određenim tipovima zemljišta, ukazuje na rizik od nedostatka vlage potrebne za normalan razvoj vinove loze tokom vegetacionog perioda. Najveće količine padavina su u početnim mjesecima vegetacije, u prosjeku više od 150 mm mjesečno. Kasnije, tokom ljeta, dugi sušni periodi, koji često traju duže od 30 dana, posebno u uslovima visokih temperatura, stvaraju rizik od negativnog uticaja ljetnjih suša. 
U ovom subregionu nema naročito izraženih rizika od jakih vjetrova, osim tokom sušnih ljetnjih perioda, kada topli vjetrovi dovode do gubitka vlage iz zemljišta i pojave zemljišne i atmosferske suše, što može negativno uticati na fotosintezu, disanje i transpiraciju vinove loze.
Klimu karakteriše visoka relativna vlažnost vazduha usljed magle koja se u ranim jutarnjim satima formira iznad rijeka i jezera, nakon čega snažna ventilacija vazduha tokom dana odnosi vlagu. Lokalizovana visoka vlažnost i jutarnja magla usporavaju fotosintezu, što dovodi do toga da sorte bijelog grožđa koje ranije sazrijevaju razvijaju intenzivne cvjetne i biljne arome. Međutim, u pojedinim povoljnim godinama, usljed klimatskih uslova, vina od nekih sorti, naročito vranca i kratošije, mogu sadržati više od 15% vol. alkohola.
Vinogradi na terasama brdovitih terena imaju potpuno drugačiju ekspoziciju, uglavnom južnu i jugozapadnu, u odnosu na vinograde na ravnim površinama. Južne padine primaju direktno Sunčevo zračenje pod gotovo pravim uglom, ali i difuzno zračenje, odnosno sunčevu svjetlost koja se reflektuje od površine jezera, kao i od svijetlih krečnjačkih stijena. To znači da grožđe na padinama prima svojevrsnu „dvostruku dozu“ svjetlosti, što značajno utiče na intenzitet fotosinteze i nivo polifenola, odnosno tanina i obojenih materija.
Uzročno-posljedična povezanost: Geologija i zemljište
Najzastupljeniji tip zemljišta je: rendzina (oko 80%) i crvenica – terra rossa (oko 19%). Rendzina na dolomitnom krečnjaku je karbonatna, glinovita, umjereno skeletna i duboka. Prema Svjetskoj referentnoj osnovi za zemlјišta (WRB) klasifikuje se kao endoleptični, skeletni glinoviti kalkisol. Glinovita  zemljišta su teška, u proljeće dugo zadržavaju vlagu i ostaju hladna što utiče na skraćenje vegetacionog perioda, kasniji početak vegetacije. Zemljište ima neutralnu reakciju, što obezbjeđuje optimalne uslove za pristupačnost hranljivih elemenata. Ima povoljan sadržaj mikroelemenata: bakra, gvožđa, mangana i cinka u pristupačnom obliku. Unutrašnja morfologija, raspored i moćnost pedogenetskih horizonata, zatim fizička i hemijska svojstva i mehanički sastav zemljišta u direktnoj su korelaciji s izrazitom mineralnošću vina.
Plitka, jako erodirana i kamenita kraška zemljišta, pomiješana sa jezerskim sedimentima i smeđim šumskim glinama, prostiru se duž padina ovog subregiona. Visok sadržaj krečnjaka daje bijelim vinima izraženu, oštru i kredastu mineralnu strukturu, kao i visoku svježinu.
Uzročno-posljedična povezanost: Antropogeni faktor
Skadarsko jezero, na koje se oslanja ovaj vinogradarski subregion i prema kojem se „strmoglavo spušta“, osim što doprinosi ambijetalnom koloritu i atraktivnosti ovog vinogradarskog područja, ima uticaj na mikroklimu i kvalitet grožđa i vina kao i uticaj na privredne aktivnosti lokalnog stanovništva, prvenstveno u priobalnom dijelu. Glavne pejzažne karakteristike subregionu Riječka nahija daju brojni kraški oblici nagnuti ka Skadarskom jezeru na padinama, kao i  karakteristična potopljena dolina Rijeke Crnojevića na kojoj postoje brojni ribarski objekti, mlinovi, kameni mostovi i drugi objekti na vodi. Posebnu karakteristiku vinogradarskog pejzaža čine kamene terase sa starim vinogradima, postavljene paralelno sa izohipsama i predstavljaju osnovni način gajenja vinove loze.
Osobitost pejzaža je i tipična ruralna arhitektura, kamene kuće, često prilagođene proizvodnji i čuvanju vina kao i tradicionalna ribarska naselja. U prošlosti je proizvodnja vina i rakije, uz ribarenje na jezeru, bila osnovni izvor prihoda domaćinstvima iz Riječke nahije. I danas je, doprinoseći razvoju ruralnog i agroturizma. Očuvane ambijetalne cjeline s divnim pogledom iz raznih perspektiva na nacionalni park Skadarsko jezero, čini ovaj subregion izuzetno atraktivnim za enoturizam. Proizvođači vina brižno čuvaju tradiciju proizvodeći male količine visokokvalitetnog vina uz strogo poštovanje principa očuvanja životne sredine.  
Prirodne karakteristike Riječke nahije (klimatske, pedološko-geološke i orografske), dodatno oblikovane djelovanjem čovjeka i njegovanjem tradicionalnog načina proizvodnje vina, jedinstvene su u Evropi i od ključnog su značaja za precizno definisanje područja i zaštitu porijekla autentičnih proizvoda karakterističnog kvaliteta ovog kraja.
Zbog konfiguracije terena, prosječna površina parcele pod vinogradom iznosi 0,0941 ha, što je najmanja prosječna površina među vinogradarskim područjima Crne Gore, dok proizvođači u prosjeku posjeduju po tri parcele. Mala površina parcela i obradivih površina, u kombinaciji sa tradicijom i poštovanjem prirodnog okruženja, uslovljava da se sve agrotehničke i ampelotehničke mjere obavljaju ručno i pravovremeno, uz veoma ograničenu primjenu mehanizacije, koja se uglavnom koristi za duboko oranje zemljišta.
U pojedinim vinarijama primjenjuju se rijetke tradicionalne metode odležavanja vina u rustičnim terakotnim amforama ukopanim u zemlju, čime se obezbjeđuje stabilna temperatura tokom odležavanja.
Maksimalni randman grožđa namijenjenog proizvodnji bijelih i roze vina je 60%, dok za proizvodnju crvenih vina iznosi 70%. Sve faze proizvodnje vina, uključujući punjenje u ambalažu, obavljaju se unutar subregiona ili, kada je to neophodno zbog ograničenih obradivih površina, u njegovoj neposrednoj blizini, odnosno u susjednom subregionu. Na taj način obezbjeđuju se očuvanje kvaliteta, sljedljivost i efikasna kontrola porijekla.
Sadnja crvenih sorti vinove loze na posebno odabranim položajima daje privilegiju prethodno opisane „dvostruke doze“ svjetlosti. Korišćenje podruma izgrađenih u prirodnim kraškim formacijama, u kojima se vino proizvodi uz korišćenje gravitacionog toka, doprinosi dobijanju svježih i izraženo mineralnih stilova bijelih vina.


	Veća ili manja geografska cjelina (neobavezno)
	Na etiketi se mogu navoditi nazivi sljedećih užih geografskih područja:
Bobija, Ceklin, Čukovići, Đinovići, Dobrsko Selo, Dodoši, Drušići, Građani, Ljubotinj, Meterizi, Mihailovići, Prevlaka, Riječani, Rijeka Crnojevića, Rvaši, Štitari, Žabljak Crnojevica i Kosijeri.. 

	Dodatni objektivni zahtjevi i uslovi Udruženja, koje će koristiti zaštićenu oznaku (neobavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina u promet
Vino sa zaštićenom oznakom porijekla, proizvedeno primjenom postupka „odležano u drvenom buretu“, „barik“ ili „barrique“, može se staviti u promet najranije 1. aprila druge godine nakon godine berbe.

	Upućivanje na objavu Specifikacije proizvoda
	www.minpolj.gov.me

